CELEX: 22012D0181
Language: sl
Date: 2012-09-28 00:00:00
Title: Sklep Skupnega odbora EGP št. 181/2012 z dne 28. septembra 2012 o spremembah Priloge XIX (Varstvo potrošnikov) k Sporazumu EGP

13.12.2012   
            
            
               SL
            
            
               Uradni list Evropske unije
            
            
               L 341/35
            
         SKLEP SKUPNEGA ODBORA EGP
   št. 181/2012
   z dne 28. septembra 2012
   o spremembah Priloge XIX (Varstvo potrošnikov) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Direktivo 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta (1) je treba vključiti v Sporazum.
            
         
               (2)
            
            
               Direktiva 2011/83/EU z učinkom od 13. junija 2014 razveljavlja Direktivo Sveta 85/577/EGS (2) in Direktivo 97/7/ES Evropskega parlamenta in Sveta (3), ki sta vključeni v Sporazum in ju je zato treba v okviru Sporazuma razveljaviti z učinkom od 13. junija 2014.
            
         
               (3)
            
            
               Prilogo XIX k Sporazumu bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XIX k Sporazumu se spremeni:
   
               1.
            
            
               za točko 7h (Direktiva 2008/48/ES Evropskega parlamenta in Sveta) se vstavi naslednja točka:
               
                           „7i.
                        
                        
                           
                              32011 L 0083: Direktiva 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta (UL L 304, 22.11.2011, str. 64).“;
                        
                     
         
               2.
            
            
               v točki 7a (Direktiva Sveta 93/13/EGS) in točki 7e (Direktiva 1999/44/ES Evropskega parlamenta in Sveta) se doda naslednje:
               „, kakor jo spreminja:
               
                           —
                        
                        
                           
                              32011 L 0083: Direktiva 2011/83/EU Evropskega parlamenta in Sveta z dne 25. oktobra 2011 (UL L 304, 22.11.2011, str. 64).“;
                        
                     
         
               3.
            
            
               besedilo točk 3 (Direktiva Sveta 85/577/EGS) in 3a (Direktiva 97/7/ES Evropskega parlamenta in Sveta) se s 13. junijem 2014 črta.
            
         Člen 2
   Besedilo Direktive 2011/83/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 29. septembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. septembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 304, 22.11.2011, str. 64.
   
      (2)  UL L 372, 31.12.1985, str. 31.
   
      (3)  UL L 144, 4.6.1997, str. 19.
   
      (4)  Navedene so ustavne zahteve.